આ પ્રસંગે રાજ્યના ગ્રામ વિકાસ, ગ્રામ ગૃહ નિર્માણ અને પશુપાલન રાજ્ય મંત્રી બચુભાઇ ખાબડે સ્વ. મહારાજા જયદિપસિંહજીએ ખેલાડીઓને રમતગમત ક્ષેત્રે પ્રોત્સાહિત કરવા પુરી પાડેલ સંકુલની જગ્યા અને તેમના રમતગમત પરત્વેના આગવા પ્રદાનને યાદ કર્યા હતા. દેશના વડા પ્રધાન નરેન્દ્રભાઇ મોદીએ તેમના મુખ્ય મંત્રી કાર્યકાળ દરમિયાન અન્ય ક્ષેત્રોના વિકાસની સાથે રમતગમત ક્ષેત્રના વિકાસ માટે ગ્રામિણ રમતો અને ખેલ મહાકુંભ જેવા નવતર અભિગમો થકી ખેલાડીઓને રમતગમત પરત્વે નવી દિશા બતાવી હતી. રાજ્ય સરકારના પ્રયાસોથી આજે દેવગઢબારીયા રમતગમત સંકુલ ખેલાડીઓને પોતાની શક્તિઓ બહાર લાવી શકે તેવા અધતન સુવિધાઓ સાથેના મેદાનો, સ્વીમીંગપુલો સાથે બાળકો ૨૪ જેટલી રમગમતની સાથે શિક્ષણ મેળવી શકે તેવા નિવાસી હોસ્ટેલો સાથેના સુવિધાયુક્ત ભવનોનું નિર્માણ કરવામાં છે.ગત વર્ષે ગ્રામિણ ઓલિમ્પિકમાં ૮૨૭૨ જેટલા ખેલાડીઓએ ભાગ લીધો હતો. દાહોદ જિલ્લામાં ખેલ મહાકુંભ-૨૦૧૮માં ૧૦૨૭૦૯ ખેલાડીઓનું ઓનલાઇન રજીસ્ટ્રેશન થયેલ છે. હાલમાં સરકારશ્રી દ્વારા ડીસ્ટ્રીક્ટ લેવલ સ્પોર્ટસ સ્કુલ સ્કીમ શરૂ કરી છે. જેમાં ૩૪૮ જેટલા કેમાર કન્યાઓ નિષ્ણાત ઢબે તાલીમ મેવી રહ્યા છે. તેમ જણાવતા કુ. શ્રધ્ધા બારીયા અને શ્રી અજીતકુમારે દોડમાં વિજય હાસલ કરી રાષ્ટ્રીય કક્ષાએ દેવગઢબારીયાનું નામ રોશન કર્યું છે તેનો રાજ્ય મંત્રી બચુભાઇ ખાબડે ઉલ્લેખ કર્યો હતો.